
I. 

.Jrjk^zoB.  időkorba  léptünk,  melyben  egy  század  a  jövendő 
századnak  üdvös  jobblétét  alapítja ,  boldog  azon  nemzet ,  mely 
megértve  a  kor  szavát,  jövendő  nagyságát  utónemzedékei  szá- 
mára biztosítani  tudja.  Ellenben,  fájdalommal  előre  mondhat- 
juk, miszerint  azon  nemzetek,  melyek  a  kor  intéseit  meg  nem 
értve,  nemzeti  hivatásuknak  kellően  megfelelni  nem  tudnak, 
vagy  nem  akarnak,  és  saját  érdekök  ellenére  magokat  tévútra 
engedik  vezettetni ,  —  véres  verejtékü  fáradozásaik ,  és  törekvé- 
seik daczára  sem  érendik  el  tán  soha  azon  biztos  álláspontot, 
mely  a  nemzeti  öröklét  legbiztosb  talpköve.  Ily  nemzetek  el 
fognak  sodortatni,  vagy  mások  czéljainak  elérésére  eszközül  fel- 
használtatni mig  végre  a  később  világ  csak  a  történelem  lapjai- 
ból fogja  megtudni,  hogy  valaha  léteztek. 

Régibb  időben  a  vallás,  a  lelki  nyugalom  e  főtényezője^ 
vala  azon  eszköz ,  melyet  a  pártérdek  felhasznált,  népek  szeren- 
csétlen elnyomására,  mi  akkoron  a  vallás  szine  alatt  űzetett,  az 
napjainkban  a  nemzetiség  örve  alatt  folytattatik ,  mert  a  nemze- 
tiség a  népek  legnemesebb  kincse  viszályok  eszközéül  lealacso- 
nyítva ,  a  közös  ellen  kezében  oly  kétélű  fegyver ,  melylyel  ma 
egyiken,  holnap  másikon  halálos  sebet  ejteni  lehet ^  és  valamed- 
dig a  nemzetiség  ily  alacsony  eszközül  használható  leend,  örökös 
viszály,  szüntelen  zavar  és  szakadatlan  izgatottság  fogja  a  nem- 
zeteket gyengíteni  és  gyötörni. 

De  éppen  e  szomorú  eshetőségeknek  elejét  venni,  korunk 
legfőbb  feladata. 

A  nemzetiség  fogalma  politikailag  véve  ugyan  az  lévén 
mi  a  vallásé ,  önként  következik ,  hogy  valamint  a  vallás  általi 
izgatásnak,  s  az  ebből   következetesen   folyó   népgyilkolásnak 


egyedül  a.  v a  1 1  á s - 1 ü r e  1  e m  (tolerantia)  és  vallás-szabad- 
ság által  lehetett  elejét  venni:  ugy  a  nemzetiségek  egymás  el- 
leni ingerültségének,  s  ebből  eredí3  viszálynak  egyedül  és  csak  is  a 
nemzetiségi  tolerantia ,  és  a  nemzetiségek  teljes  egyenjogúságá- 
nak tettleges  elösmerése  által  lehet  határt  és  gátot  vetni. 

Ezen  állitásunk  igazságáról  meggyőződve ,  ha  az  általunk 
kimondott  elv  elíbgadtatik ,  megszünend  azonnal  az  átkos  nem- 
zetiségi viszály ,  mely  közel  multunkban  testvér-gyilkolást  és 
a  népek  anyagi  jólétének  megsemmisítése  után  majdnem  a  töme- 
ges nemzetiségek  szellemi  kiirtását  idézte  elő. 

Napjainkban  a  nemzetiségek  izgatóiban  nem  is  láthatunk 
mást,  mint  a  vallás  egykori,  önérdek  által  vezérelt  izgatóinak 
következetes  elv-utódait,  kiket  a  civilizált  századok  átkai  örökö- 
sen követendenek. 

Nem  hisszük,  hogy  ilyenek  korunkban  létezhetnének.  Meg- 
vagyunk győződve,  hogy  a  gyászos  múltakon  okulva  mindnyá- 
jan ,  főleg  a  nemzetek  jobbjai,  már  az  emberiség  közügyétől  is 
inditatva,  ily  alacsony  eszközöket  megvetve  egyedül  arra  fog- 
nak törekedni,  hogy  valamint  hajdan  a  vallásszabadsága  által 
a  vallás-szakadásokat  megakadályozni  tudták,  tigy  jelenben  a 
nemzetiségek  szabadságának  tettleges  elösmerése  által  szeretett 
közös  hazánkat  a  végromlástól  megmenteni  fogják. 

Hazánk  leendő  nagyságának  alapja  a  nemzetiségek  sza- 
badsága. A  szó  teljes  értelmében  vett  Szabadság  azon  édes 
gyümölcs ,  melynek  mérsékelt  élvezetéből  életerőt ,  ellenben  túl- 
használatából  halált  okozható  mérget  szívhatunk. 

A  szabadság  mérsékelt  élvezete  egyesekre  vonatkozólag  más 
honpolgár  szabadságának  bántalmaig,  többek  irányában  pedig 
a  közérdek  fenyegetéséig  terjed.  A  szabadság  azontúli  használata 
egy  a  féktelenséggel,  és  valamint  egyesekre,  ugy  társadalmakra 
nézve  is  vészt  hozó. 

Itt  azon  kérdés  támasztható,  mikor  támadtatik  meg  az  egyes 
szabadság  ?  s  mikor  fenyegettetik  a  közérdek  ? 

Az  elsőre  mindenki  felelhet  önmagának ,  —  a  második  fele- 
letre váró  kérdés  pedig  az,  mire  nézve  a  világ  soha  egyet  nem 


értend,  és  mindenkor  csak  a  véleményezők  túlsulja  által  fog  el- 
döntetni. 

Ezen  szüntelen,  újonnan  támadó  és  csak  korszakra  határoz- 
ható kérdés  mérlegébe  kívánjuk  vetni  mákszemnyi  súlyt  nyomó 
szerény  nézetünket,  hogy  ez  által  is  fejlődjék  ama  döntő  hata- 
lom, a  közvélemény. 

Mi,  csekély  véleményünket  azokéhoz  csatoljuk,  kik  állít- 
ják, hogy  valamint  a  vallás-szabadság  korlátja  csak 
a  lelkiösmeret,  ugy  a  nemzetiségek  szabadsága 
csupán  a  legmagasb  Administratio  polczán  szük- 
ségelt nyelv  egyessége  lehet.  Ezt  állítván,  azt  hisszük, 
hogy  a  nyelvegység  csak  egy  egész  hazát  képviselő  polczokon 
szükséges,  de  hogy  ezen  polczokról  lefelé  kissebb  nagyobb 
felekezetekre  oszolhat  a  haza  köznemzete,  a  nemzetiségtől 
megkívánt  arányban,  mert  csakis  az  ily  tágra  bocsájtott  nem- 
zetiség gyeplője  fékezheti  azokat,  a  majd  biztosan  bekövet- 
kező közönyösség  által ^  csak  így  haladhat  gátolatlanul 
a  nemzetiségek  egységében  nagyobb ,  s  már  előbbre  hala- 
dott tömege,  minden  nemzetiségek  közreműködéseit  felhasz- 
nálva, a  kifejlődés  szabad  út  törésére,  de  mindenesetre  azon 
igazságos  feltétel  alatt ,  hogy  ők  is  az  ily  közös  erővel  tört 
úton  tehetségűk  szerint  szabadon  haladhassanak.  Már  ekkor 
a  külön  nemzetiségek  többé  nem  a  harcz,  de  a  civilizatio  ver- 
senyző terén  a  közérdekben  fognak  találkozni.  Ezen  vélemé- 
nyünket támogatja  azon  meggyőződés  is,  hogy  több  nemzeti- 
ségekből állhat  egy  erős  és  egyes  haza,  különböző  nyelvek 
aránylagos  egyenjogúsága  mellett,  mert  nem  a  nyelv  egysége 
képezi  a  nemzet  egységét,  példa  erre  Angolhon  és  Ame- 
rika, hol  egy  a  nyelv,  de  soha  egy  nemzetté  többé  nem  válan- 
danak,  mert  közérdekök  külön  álló.  Ellentétes  például 
szolgál  Schweiz,  bizonyítva,  hogy  nem  különböző  nyelv  az, 
mi  egy  ország  vagy  egy  közös  haza  létét  lehetleniti,  Schweiz- 
ban ,  franczia ,  német ,  olasz  a  nemzetiség  és  nyelv ,  mégis  ott, 
mint  sehol  jobban,  egy  a  haza  és  schweizi  minden  honfi ,  mert 
itt  egy  a  közérdek  a  közös  szabadság  és  anyagi  jó- 


lét.  De  épen  ezen  szabadság  és  jólét  valódi  felfogása  az,  mi 
szükséges,  hogy  a  nemzet  legfőbb  osztályától  le,  a  legmüveletle- 
nebb  osztályáig  mint  a  vér  kerengése  a  testet  tetőtől  talpig  az 
egész  nemzetet  hassa  át,  mielőtt  az  önmaga  dönthetné  sorsát;  s 
érthetné  közérdekét. 

Ezen  értelmi  felfogásnak  még  nagy  a  hiánya  tágas  hazánk- 
ban, és  ezen  hiányt  használja  fel  a  zsoldos  s  önérdekű 
pártütő,  ezt  használja  fel  hasonlóul  a  zsarnok,  a  zsarnok- 
ságra törekvő  nép  vezérrel,  ez  ellen  pedig  csak  egy  a 
védpaizs ;  t.  i.  a  népnevelés  és  a  nép  felvilágosítása.  Ez  teszi  kettős 
kötelességévé  a  műveltebb  lelkű  honfiaknak  a  népet  valódi  ön- 
érdekök  felé  vezérelni,  hogy  igy  megnyílván  előtte  egy  tágasb 
látkör,  megértessék  vele  azt ,  hogy  Horvátország  is  testvér  és 
társországa  a  Magyarhonnak,  hogy  minden  más  nemzetiség  is  csak 
kiegészítő  része  egy  hatalmas  egésznek,  és  hogy  mindnyájan 
egy  magyarbirodalmi  koronához  tartozunk:  „Hun- 
nia közös  hazánkhoz". 

E  birodalom  tán  egyetlen  a  világon,  mely  jelenleg  képes 
mind  saját,  mind  társországa,  mind  pedig  a  kebelébe  beékelt  nem- 
zetiségek önérdekének  megfelelve  a  nemzeti,  vallási  és  politikai 
szabadságot  megadni  és  biztosítani.  De  ezt  csak  egy  felté- 
tel alatt  teheti  s  e  feltétel  a  közös  egyetértés,  — 
ezen  egyetértés  pedig  csak  űgy  lehető,  ha  mint  fölebb  említők, 
anemzetiség  szabadságát  az  anyagi  lehtőségig  az 
összes  egység  koczkáztatásának  határáig  őszin- 
tén oda  ajánljuk,  —  s  valamint  ez  a  haza  iránti  szent  köte- 
lességünk, úgy  viszont  kettős  kötelességgé  válik  a 
többi  nemzetiségeknek,  és  vezéreinek  e  sok  millió- 
kat boldogító  nag  y  műhöz  ép  oly  feláldozó  őszin- 
teséggel s  erélylyel  segédkezeket  nyújtani,  mert 
valamint  tagadhatlan  az,  hogy  a  magyarnak  szüksége  van  test- 
vérnemzeteire, ép  oly  való  s  igaz,  hogy  azoknak  viszont  egy 
nemzetiségi,  vallási,  politikai  szabadságra,  birodalmi  tekintélyre 
és  súlyra  szükségük  van,  mire  ismét  a  civilizált  Európában  egyedül 


a  magyar  nemzethez  való  csatlakozás  és  közös  egyetér- 
tés vezethet. 

Forduljanak  bár  hová,  mit  láttak  a  múltban?  és  mit  látnak 
a  jelenben  ?  örökös  ámitást  és  oly  érdekeket,  melyek  ön  érde- 
kökkel  soha  nem  egyeztek  s  megegyezni  nem  fognak  5  —  ellen- 
ben nálunk  mellőzve  minden  törvényes ,  történeti  és  vonzalmat 
gerjesztő  multunkat,  —  találnak  ol}'-  nemzetet,  melynek  számta- 
lan fő  érdekei  az  övékkel  mindenkor  jelenben  s  jövőben  anyagi 
és  szellemi  tekintetben  azonosak. 

Ha  a  jelen  európai  viszonyokból  tanúságot  akarunk  merí- 
teni, úgy  tekintsünk  nyugot  felé,  ott  líl-ik  Napóleon,  midőn  or- 
szága hatalmának  és  dynastiája  elvi  és  jogi  öregbítésének  czél- 
ját  kitüzé,  kénytelen  vala  a  nemzetek  szabadságát  főeszközülhasz- 
nálni;  s  ott,  hol  egyes  elég  számos  nemzeteket  nem  talált,  (p.  o. 
keletre  vonatkozó  tervében)  ott,  mondjuk,  hogy  a  szándékolt  po- 
litikai egyensúlyt  létrehozhassa,  maga  is  a  foederativ  elveket 
jellemzé,  pedig  ezen  elv  nem  más  mint  egy  ország  alakí- 
tására azon  módot  használni,  melyet  mi  is  hazánk  reorga- 
nizátiój  ánál  társnemzetünk  irányában  követni  akarunk,  sőt 
mely  elvből  a  lehetőket,  e  hazában  még  most  szétbomolható 
agglomerált  nemzetiségek  irányába  ajánlani  kívá- 
nunk. Mert  csupán  igy  remélhetjük  elérhetni  azt ,  hogy  hazánk 
közérdek  által  összekapcsolt  tartományaival  egy  erős,  compact 
birodalommá  válhatik ,  melynek  integritása  ekkor  v á  1- 
land  Európa  egyensúlyának  szükségévé,  ez  lévén  az 
egyetlen  mód ,  mely  Európának  reményt  nyújthat  a  kebelében 
élő  ellenséges  nemzetiségeket  hozzá  tömegesítve  nemzetiségtől 
való  megfosztás  nélkül  a  civilizatió  ösvényén  békésen  haladva 
látni.  Csak  igy  reménylhető  reactiót  minden  fegyverétől  meg- 
fosztva, a  keleti  nemzetek  szabadakarat ú  hozzá  j  áru- 
lása által  e  közös  hazánk  nagy  hatalmát  megalapítani.  E 
politikai  nemzeti  s  vallási  szabadságot  igérő  foederatio  egyedül 
az,  mely  közös  hazánknak  az  óhajtott  tágasb  látkört  birná 
ennyire  tágítani.  Nem  is  reménylhető  más  úton  azon  szilárd 
megállapodás ,  melynél  fogva  egy  törzs  oly  kölönbüző  fajú  ne- 

mes  oltványokat  egymás  megrongálása  nélkül  legyen  képes 
elbírni,  csakis  ez  által  reménylhetö,  hogy  az  egymás  vesztére 
felhasznált  nemzetiségi  fegyver  éle  örökre  eltompuland. 

II. 

A  Foederalismus  eszméje  azon  szükségből  keletkezett,  mely 
a  nemzetek  történetében  oly  gyakran  előfordul,  midőn  külmeg- 
támadások  ellen  tágasb  védelmi  tért  foglalni,  s  azon  több  védesz- 
közöket  egyesíteni  törekedtek. 

A  Foederalismus  első  keletkezete  véd-  és  dacz frigy  volt, 
melyhez  közös  kibékítő  eljárások  —  (közös  diplomatiaí  képvise- 
let) is  csatoltatott,  ebből  eredt,  hogy  a  Foederalismust  következő 
három  főtényező  jellemzi. 

Az  elsőt  keletkezni  látjuk  azon  időben ,  melyben  a  népek 
a  fegyveres  térre  léptek  át  és  szükséggé  vált  egy  foederativ  se- 
reg létezése ,  hogy  ezen  közös  szövetséges  erő  kiállítása  által, 
egy  foederativ  parancsnok  vezérlete  alatt  megtámadóik  ellen 
több  erővel,  jelentőséggel  és  egyetemességgel  működhessenek. 

A  másodikat  találjuk  a  diplomaticus  működésekben,  és 
pedig  a  diplomaticus  képviseletnek  (repraesentatio)  egyesülésé- 
ben, midőn  t.  i.  többen  azon  czélból  egyesülnek,  hogy  elveiket 
és  érdekeiket  a  támadások  ellen  annál  nagyobb  erélylyel  és  suly- 
lyal  támogathassák  és  védhessék. 

Végül  a  harmadik,  a  két  előbbinek  következetes  kifolyá- 
sából, t.  i.  a  felmerült  pénz-szükségek  fedezése  szempontjából 
eredt,  miből  egy  foederativ  közös,  de  csak  internationalis  közös 
terheket  viselő  pénzügyi  közös  egyesülés  következett. 

Ezen  eszmének  tehát  eredetben  nem  volt  más  czélja ,  mint 
a  véd-  és  d a c z-szövetségnek  öregbítése  és  örökítése. 

E  foederativ  eszme  mind  a  három  kormány  formára  alkal- 
mazható, ha  a  foederáltak  homogén  kormányzati  formákkal  bír- 
nak. De  mi  itt  csupán  a  Monarchíco-Constitutionalis  kormány- 
formárai  alkalmazását  emlitjük.  És  pedig 

1.  Az  alkotmányos  országok  között  állítandó   Foederatióra 


'9 

nézve.  Hogy  a  nemzetek  eme  általunk  említett  három  főténye- 
zöit  kapcsolatba  hozni  lehessen,  egy  diplomatiai  országok  gyű- 
lése szükséges,  melyben  a  fejedelmek  jogai  épen  úgy  mint  a  né- 
pek jogai  egyaránt  követek  által  képviselve  legyenek ,  és  pedig 
úgy,  hogy  ezen  követek  diplomaticus  képviselet,  a  foederális 
sereg,  az  internationális  pénz  és  kereskedelmi  úgy  kérdéseiben 
de  csak  ott,  döntő  hatalommal  bírjanak. 

E  diplomaticus  országok  gyűlése  egy  diplomaticus  nyelvet 
is  igényel  és  pedig  olyat,  mely  ott  hol  külön  nemzetiségek  egy- 
beforrasztatnak,  egy  nemzetiségnek  sem  szolgálhat  előnyére  *). 
Ilyen  diplomaticus  nyelv  vala  hajdan  a  deák,  ilyen  korunkban  a 
franczia. 

A  fennebbieket  nem  a  törvényes  jogalapon  már  is  egyesült, 
hanem  csak  a  még  egyesülendő  nemzetiségek  irányába  hoztuk 
fel,  mint  ezen  elv  kutforrását,  hogy  abból  a  körülményeinkre  al- 
kalmazhatókat  megérinthessük. 

2.  Midőn  egy  ország  ,  és  társországok  között  a  belautono- 
miát,  a  közösen  elintézendők  soraiból  kiveszszűk,  (mint  Horvátor- 
szág ügyében)  foederativ  eszmét  érintünk^  csak  hogy  ezt  alsóbb 
polczáról  és  szorosabb  értelemben  jellemezzük  ekként  még  lejebb 
is  szállva,  midőn  a  megyék  valódi  autonómiáját  kívánjuk  vissza- 
nyerni és  felállítani  (mint  közös  hazánkban  akarjuk)  alkalmaz- 
zuk ugyan  ezen  közös  eszmét,  de  még  zártabb  körbe  szorítva  a 
közérdeket.  — 

így  végre  3.  midőn  a  haza  megyéit,  egy  tömegbe  vonjuk 
össze  s  ezekben  ha  nem  is  különböző  törN'^ényeket,  de  különböző 
szokásokat,  nyelveket  s  bár  általában  elismert,  mindazonáltal 
nem  mindenütt  alkalmazott  törvényeket  használnánk,  ismét  a 
Foederatio  eszméjét  érintjük,  ilyen  végre  minden  egyes  honpol- 
gár nemzetiségi  szabadságának  es  zm  éj  e,  mely  által 
minden  egyes  polgár   szabadon  választhatja  magának 


*)  Még  azon  nagy  előnyt  is  nyujtandja,  bogy  ily  magasztos  főérdekek  csak  a 
nemzetek  legműveltebb  s  értelmesebb  egyéniségei  által  fognak  képviseltethetni,  és  a 
nemzetek  egyeseinek  is  ösztönül  szolgáland  arra,  hogy  a  diplomatiai  művelt  térre  ma- 
gokat kiképezzék. 


10 

azonnemzetiséget,  melyhez  csatlakozni  kivan,  mi 
által  minden  egyes  anemzetiség,  nyelv,  vallás  és  neve- 
lés ügyében  biztos  és  kielégítő  szabadságot  és  befolyást  nyerend  *). 

III. 

A  Foederalismusnak  a  második  pont  alatt  érintett  elvét 
alkalmazva  a  magyar  és  horvát-testvérországokra,  azt  hisszük, 
hogy  ezen  társországok  foederativ  egyesítésében  akadályokra 
találni  nem  fogunk,  a  mennyiben  horvát-testvéreink  erre  vonat- 
kozó nézeteit  ösmerjük,  s  azok  nézeteinkkel  majdnem  tökélete- 
sen megegyezők. 

Többeket  mellőzve,  figyelmünket  az  „Agrami  Pozor" 
ide  vonatkozó  czikkeire  fordítva  azt  látjuk,  hogy  abban  Horvát- 
országnak  Magyarországhoz  leendő  visszacsatolása  a  nemzet 
nevében  általában  és  határozottan  kimondatik.  Nézetünk  szerint 
taglalva  ez  állítást,  azt  mondjuk,  hogy  ittvisszacsatolás- 
ról  szó  nem  lehet.  Mert  szakadás  —  törvényes  értelem- 
ben e  két  testvérhon  között  soha  nem  létezett.  Egységünk  a  két 
nemzet  által  egyetértöleg  hozott,  megállapított  s  alkotmányos 
közös  fejedelmeink  által  szentesített  törvényeken  alapszik.  Ezen 
történeti  jog-alapon  biztosított  testvéri  szent  kapcsot  megoldani 
semmi  hatalomnak  jogában  nem  áll.  A  nemzetek  és  népek  köz- 
megegyezésére fektetett  törvényes  kötések,  szerződések,  szentek 
és  sérthetlenek,  azok  épségét  és  tartósságát  semmi  körülmény, 
semmi  más  hatalom,  mint  egyedül  azon  nemzetek  és  népek  kö- 
zös akarata,  és  beleegyezése  bonthatja  fel.  A  két  testvérország 
helyzete  e  szerint  uj  stádiumba  nem  lép ,  azok  jogi  és  történelmi 
viszonya  egymás  iránt  sem  a  tizenkét  éves  szünet,  sem 
az  állítólagos  visszakapcsolás  által  nem  változik,  csak 
mint  a  tengeren  haladó,  rendes  útjában  bizonyos  ideig  feltartott 
hajó,  a  vihar  szüntével  folytatja,  de  nem  kezdi  újra  kije- 
lölt útját. 

*)  Czélszerünek  vélnők  ezen  tágra  nyitott  az  egyház  anyagi  ügyeire  való  világi 
befolyást,  a  katholikus  egyház  ügyeire  nézve  is  a  protestáns  modorban  lehetőleg  alkal- 
mazni. 

Magyarország,  valamint  1848-ig  úgy  ezután  és  jelenben  is 
Horvátországot  jogilag  testvér-  és  társországnak  tekinti ,  annak 
magyarországgali  egyenjogúságát  elösmeri,  azt  fentartani  s  fen- 
tartatni  kivánja. 

Ugyanis  Magyarország  elösmeri,  miszerint  a  társ  Horvát- 
ország bel  autonómiájára  nézve  Magyarországtól  f  ü  g  g  e  t- 
len  s  önálló;  törvénykezési,  adózási  s  minden  egyéb  belszer- 
vezeti ügyeit  pedig  Magyarországgal  egyenjogulag  s  egyeteme- 
sen intézendi. 

Bánját,  miként  magyarország  nádorát,  minden  idegen  befo- 
lyás és  kényszer  nélkül  szabadon  választhatja,  ki  nem  mint  a 
magyar  nádor  alárendeltje ,  de  mint  ahhoz  hasonló  Horvátor- 
szágban a  belkormányzat  és  törvénykezés  feje. 

Okulva  múltunk  történetein,  s  tekintve  a  nemzet  életét,  ta- 
pasztaljuk, hogy  mennél  szorosabb  azon  lánczozat ,  mely  népe- 
ket összeköt,  s  mentől  közösebbek  a  nemzetérdekek ,  annál  biz- 
tosabb alapon  nyugszik  a  nemzetélet  örökkévalósága.  —  Ugyan 
azért  kivánatos  volna,  hogy  Magyar-  és  Horvátország  törvényei 
a  lehetőségig  egyek  s  ugyanazonosak  legyenek. 

Beláthatlan  horderő,  közös  nemzeti  életünk  garantiája  rejlik 
ezen  óhajtásunkban.  A  kettős  haza  külső  látszat  szerint  formális 
önállóságánál  fogva  külön  állományt  képezne  ugyan ;  de  lényeg- 
ben annál  inkább  egygyéforrna,  mennél  összébb  füzetnek  a  ket- 
tős test  lelke,  a  törvények  egységében. 

Ezen  egység  megállapitásának  módját  bővebben  taglalni 
nem  akarjuk,  az  országgyűlésben  együtt  leendő  közös  hon- 
atyákra bizzuk  e  fontos  tárgy  eldöntését,  mi  csak  mint  a  társ- 
országokat összekötő  kapocsnak  nélkülözhetetlen  lánczszemét 
említettük. 

A  magyar  országgyűlésre  küldendő  horvát  képviselők  jogát 
a  minő  az  1848-ig  volt,  épségben  fentartatni  kivánjuk,  úgyhogy 
azokat  szintúgy  mint  Magyarország  képviselőit  a  képviselt  nem- 
zetek számához  képesti  arányban  egyenjogulag  döntő  szavazat  il- 
letni fogja  mind  azon  kérdésekben,  melyek  a  horvát  országgyű- 
lésen külön  tárgyaltatni  többé  nem  fognak;  ellenben  az  ország 

bel  autonómiáját  illető  ügjekben  csupán  ülési  és  javaslati  joguk 
leend,  a  mennyiben  ez  utóbbi  tárgyakat  saját  országgyülésökön 
elintézni  kivánják,  hol  bármely  törvényt  hozhatnak,  mely  a  kö- 
zös haza  törvényeivel  ellentétben  nem  álland. 

Minthogy  pedig  oly  országgyűlés  előtt  állunk,  melyre  nézve 
még  a  követválasztási  mód  is  napikérdéssé  vált,  szükségesnek  lát- 
juk kinyilatkoztatni,  hogy  a  mennyiben  ezen  országgyűlés  A 1- 
k  0 1  m  á  n  y  0  z  ó  is  leend,  a  48-iki  képviseleti  eszme  alapjáni  vá- 
lasztást elmellőzhetlen  szükségesnek  tartjuk,  ne  hogy  törvényes 
terünkről  lemozdítassunk.  —  És  ha  ez  Horvátországban  keresz- 
tül vihető  nem  volna,  —  csak  akkor,  az  arra  vonatkozó  óvás  fen- 
tartása  mellett,  de  csakis  akkor,  legalább  mint  Magyarhonban, 
a  népesség  aránya  szerint  történjék  a  választás,  hogy  így  a 
horvát-követek  csak  épen  mint  a  magyar  követek ,  a  népek  szá- 
ma szerint  egyenlő  arányban  álljanak,  és  szavazatuk  egyenjogú 
lehessen. 

Végre  a  társ-országra  nézve  még  megemlítendőnek  véljük 
azt  is,  hogy  mi  Horvátország  Integritását  tiszteletben  tartani 
akarjuk,  sőt  a  tőlök  törvényesen  és  jogosan  követelt  hozzátartozó 
részek  visszaszerzési  ügyökben  a  tőlünk  telhető  módon  általáno- 
san segíteni  és  gyámolítani  fogjuk.  De  valamint  ők  ezt  tőlünk 
jogosan  követelhetik,  úgy  viszont  mi  is  kívánjuk,  vagy  Horvát- 
ország a  törvényes  számú  megyéken  kívül  több  megyét,  vagy 
több  területet  magához  csatoltatni  ne  kívánjon^  mely  eljárás  kü- 
lönben is  nemzetjogi  sérelem  nélkül  meg  nem  történhetnék 

Tiszteljük  kölcsönösen  a  törvényes  és  történelmi  jogokat, 
igyekezzünk  a  testvériség  szent  frigyét  oly  alapra  helyezni  me- 
lyen Hazánk  nagysága  minden  viharok  között  fennállhasson, 
mellőzzük  mind  azt,  mi  valaha  e  szent  frigyet  gyengíteni  vagy 
épen  felbontani  képes  lenne.  Ezen  rövid  nézeteinket  véltük 
szükségesnek  vázlatban  megemlíteni ,  mert  ezekből  kiindulva  re- 
ményijük a  társországgali  szorosabb  Foederatiót  legkönnyebben 
elérhetni. 

IV. 

A  Foederalismus  harmadik  osztályát,  s  arról  a  3-ik  pontban 
elősoroltakat  tekintve,  hogy  e  magasztos  eszmét  a  hazánkba  be- 
ékelt különböző  nemzetiségekkel  elfogadtassuk,  s  ez  által  kölcsö- 
nösen egyesülve  egy  hazát  képviselhessünk,  szükségesnek  talál- 
juk ezen  nemzetiségek  egyenjogúságát  határozottan 
kimondani,  és  érvényesítem. 

Főtörökvése  a  magyarnak  minden  nemzetiségek  jogos  igé- 
nyeit kielégíteni,  s  a  külön  érdekeket  a  haza  érdekével  kapcso- 
latba hozni.  Ezen  vele  született  természeti  ösztöne  a  magyarnak 
sugalja  azt,  hogy  azon  szabadalmakat  és  jogokat,  melyeket  ön- 
maga számára  kivív  és  biztosít,  a  körülötte  levő  és  hozzátartozó 
nemzetiségekkel  is  egyenlően  testvérileg  megossza,  mely  meg- 
osztást testvér  és  szomszéd-nemzetekre  a  legtá- 
gasabban  értelmezzük,  meglévéngyözödve,  hogy 
a  magyarnak  fő  garantiája  abban  rejlik,  ha  az 
egész  monarchia  nemzetei  ép  oly  szabadelvű  al- 
kotmánnyal birnak,  mi  nélkül  egyikünknek  sem 
lehetvalódi  biztossága. 

Már  1848-ban  törvényeibe  iktatá  a  magyar  nemzet  a  hozzá 
tartozó  nemzetiségek  egyenjogúságát,  kimondá:  hogy  a  haza 
törvényei  alatt  egyenlően  védve  állunk  mindnyájan ,  s  hirdeté 
minden  nemzetiségek  egyenlő  szabadságát. 

A  román,  szerb,  szláv  és  szász  nemzetiségeket  soha  idegen 
jövevény  ékül  nem  tekintettük,  testvérileg  osztánk  meg  velők 
javainkat  és  hajlékunkat,  egy  testvéri  szent  kapocs  fűzött  együvé 
bennünket,  melyet  sem  ármány,  sem  idő  megszakítani  nem  birt 
soha.  És  midőn  roszakaróink  által  tévútra  vezettetve ,  némely 
testvérrész  egy  időre  elpártolt  leghívebb  testvérétől  a  magyar- 
tól, midőn  véres  karddal  szemközt  állott  az  egymásmellett  örök 
életre  hívott  testvérnép,  gyászt  öltött  e  nemzet  mint  a  család, 
mely  legkedvesb  tagját  veszté  el. 

E  gyászemlékü  idők,  a  testvéri  szeretet  árja  által  elmo- 
sódtak, a  testvéri  vértől  párolgó  kard  hüvelybe  szállt,  a  testvéri- 

ség  angyala  visszatért,  s  békefáklyának  fénye  a  sötétséget  el- 
oszlatá. 

Most  egy  nagyszerű  Metamori^hosis  küszöbén  állunk,  mi- 
előtt e  küszöböt  átlépjük,  nyújtsunk  baráti  jobbot  egymásnak, 
irtsuk  ki  keblünkből  a  gyanúsítás  csiráját,  hogy  midőn  az  eshe- 
tőségek tengerén  hányattatni  fog  sajkánk  egymást  segitve,  a 
viharral  megküzdhessünk,  mert  csak  igy  fogunk  biztosan  kiköt- 
hetni a  diadal  reménypartjain. 

A  szabadság  isteni  nem  földi  adománya  az  embernek,  attól 
senkit  megfosztani  nem  szabad.  Az  ember  szabadságát  csupán 
a  társadalmi  élet  eszméje  korlátozhatja.  Valamint  minden  em- 
ber emberi,  úgy  minden  egyes  nemzetiség  nemzetiségi  jogait 
azon  társadalom  törvényei  szerint  szabadon  gyakorolhatja, 
melynek  kiegészítő  tagját  képezi,  mert  a  nemzetiségek  különbö- 
zősége a  nemzet  nagyságát  és  a  haza  egységét  épen  úgy  nem 
koczkáztatja,  mint  a  Religiót  nem  a  hit-felekezetek  többfélesége. 

Tekintve  a  hazánkba  beékelt  többnemű  nemzetiségek  érde- 
keit, hogy  azok  a  haza  közérdekével  öszhangzásba  lépjenek,  kö- 
vetkező módokat  vélünk  követendőknek. 

Diplomaticai  nyelv  a  hazában  a  magyar.  Országgyűlési 
nyelvnek  a  horvát-  mint  társ-országé  is  törvénybe  igtattassék,  a 
többi  pedig  a  viszonyos  bölcs  tapintatra  bizassék. 

Magyar  nyelven  alkottatnak  törvényeink ,  e  nyelven  köz- 
lekednek megyéink ,  s  e  nyelven  érintkeznek  főbb  hatóságaink 
a  kormánynyal,  horvát  társországunk  kivételével. 

A  hazánkban  élő  többi  nemzetiségek  pedig,  minők  aromán, 
szerb,  szláv  és  szász  elemek  hadd  használják  nemzeti  nyelvöket 
szabadon,  tanítsák  azt  iskoláikban,  tartsák  meg  templomaikban, 
községi  intézményeikben  s  élvezzék  minden  korlát  nélkül  a  törvé- 
nyes hatóságok  előtt.  Több  nemzetiséggel  bíró  megyékben  pedig 
a  megyegyűlések  tanácskozmányaiban  nyelveik  bármelyikén 
szóllaniok  szabad  legyen. 

Ezen  nyelv  egyenjogúsága  egyátalán  nem  fogja  aka- 
dályozni a  hivatalos  közlönyök  egybevágó  s  öszhangzó  műkö- 
déseit. 

Továbbá   a   hivatalképesség  kiterjesztendő  minden  nemze- 

tiségre,  a  kit  a  közbizalom  megválaszt,  bár  mi  nemzetiségű  le- 
gyen is,  vallás-  és  rangkülönbség  nélkül  hivatalt  vagy  méltósá- 
got viselhessen. 

Használjunk  fel  minden  módokat,  hogy  különösen  a  ha- 
zánkra nézve  oly  üdvös  foederativ  elvek  közöttünk  meggyökere- 
sedvén gyümölcsözzenek. 

Mennyire  igyekezett  a  magyar  ezen  elv  alapján  mindenkor 
a  nemzetiséget  kielégíteni,  kitetszik  abból  is,  hogy  midőn  a  haza 
legnagyobb  zajlásban  volt,  s  a  forradalom  viharai  által  hányat- 
tatott, —  jogos  kivánataikat  teljesíteni  óhajtotta ,  ugyanis  még 
1849.  évi  július  havában  készített  a  magyar  ministerium  a  nemze- 
tiségiügy kiegyenlítésére  vonatkozólag  egy  indítványt,  melynek 
ide  vonatkozó  némely lényegesb  pontjai  vázlatban  következők: 

,^A  nemzetiségi  szabad  fejlődés  az  ország  minden  lakosainak 
megengedtetik,  s  következő  rendeletek  által  biztosíttatik; 

A  magyar  nyelv  a  kormány  hivatalos  nyelve  leend ,  min- 
den administrativ,  törvényhozási  és  katonai  ügyekben ; 

A  többi  nemzetiségek  nyelvére  nézve  e  következők  alapittat- 
nak meg : 

Községi  gyülekezetekben  minden  honpolgár  anya-  vagy 
magyarnyelven  szólhat ,  a  gyűlési  jegyzőkönyv  a  többség  által 
meghatározandó  nyelven  viendő ; 

A  vármegyegyűléseken  minden  szavazó  anya-  vagy  ma- 
gyarnyelven szabadon  nyilatkozhatik  ^  hol  egy  nemzetiség  az 
öszves  népesség  felénél  több  ,  ott  a  jegyzőkönyvvitelre  a 
többség  nyelve  lesz  alkalmazandó ,  ha  a  többség  kivánja ,  —  a 
közlekedési  nyelv  a  megyékkel  és  kormánynyal  magyar  leend ; 

Az  első  bírósági  törvénykezési  ügyekben ,  a  fenebbi  pont- 
ban körülirt  eljárás  alkalmazandó ; 

A  hatóságokhoz  szabad  leend  az  ország  minden  nyelvén  fo- 
lyamodni ; 

A  Grörög  Synodus  összehívandó,  ez  szabadon  határozand, 
egyenjoguan  minden  más  vallásfelekezettel  vallási  és  oktatási 
ügyeiben,  joga  leend  püspököket  nevezni,  s  a  szerb  egyházzal 
való  egyesülési  ügyben  határozni ; 

A  Gorög-nemegyesültek  magok  rendelkezendnek  egyházi 
és  iskolai  alapitványaik  felett; 

A  pesti  egyetemben  egy  tanszék  fog  részükre  állapíttatni ; 

Mindenki,  minden  nemzetiség  ,  nyelv  és  valláskülönbség 
nélkül  minden  méltóság  és  hivatalra  érdem  és  tehetség  szerint 
képes  leend. 

Megengedtetik  és  illetve  meghagy atik  a  korámnynak,  hogy 
ezen  határozat  életbeléptetése  iránt  kellően  intézkedjék. 

Különösen  feljogosíttatik  a  kormány,  miszerint  a  románok 
és  szerbek  igazságos  követeléseit  elégítse  ki,  s  méltányos  pana- 
szaikat önhatalmánál  fogva  is  kiegyenlítse ,  vagy  e  végett  egy 
uj  törvényjavaslatot  terjesszen  az  országgyíílés  elé;  végre 

Felhatalmaztatik  a  kormány  egy  általános  Amnestia  hirde- 
tésére mindazokra  nézve,  kik  egy  bizonyos  határideig  fegyve- 
reiket letévén,  a  magyar  nemzet  függetlenségére  hűséget  es- 
küsznek." 

Ezen  alapeszmék  rövid  vázlatát  azért  kívántuk  említeni, 
mert  igazolási  okmányul  szolgálnak  arra ,  miszerint  a  magyar 
nemzet  legizgatottabb  és  legzavartabb  állapotjában  sem  felejtke- 
zett meg  a  testvér-nemzetiségek  ügyeiről  és  bajairól,  hogy  azok 
sorsát  mint  önmagáét  javítani  és  tökéletesbíteni  soha  meg  nem 
szűnt,  önként  következik  ebből,  hogy  ha  a  magyar  nemzet  azon 
időben,  midőn  a  felizgatott  nemzetiségek  ellenségesen  állottak 
szemközt,  és  kölcsönös  megrontására  egymásnak  törekedtek, 
ennyit  ajánlott  a  nemzetiségek  sorsának  enyhítésére;  mennyivel 
inkább  hihető;  hogy  most,  midőn  a  régi  testvéri  viszony  helyre 
állt  és  békességben  egymással  karöltve  igyekeznek  a  kitűzött 
czél  eléréséhez,  igyekezni  fog  a  magyar  nemzet  minden  kitel- 
hető módokat  felhasználni,  hogy  méltányos  követeléseiknek  ele- 
get tegyen,  s  valamint  saját,  ngy  hasonlóul  az  ő  sorsuk  boldog- 
ságát örök  időkre  megállapítsa. 

Most  pedig  mikor  a  nagyteendők  megindításának  küszöbén 
állunk,  megvagyunk  győződve,  hogy  a  tágkeblü  magyar  nem- 
zet a  mindenek  előtt  teendő  kötelességét  megértendi,  az  első  le- 
hetőség   alkalmát   megragadva ,  addig  is  mig  a  társ  és  testvér- 

nemzetek  jogos  kívánságait    azoknak    befolyásukkal    kölcsönös 
egyetértés  útján  törvényesen  megalapíthatná  —  a  többi  nemze- 
tek iránti  rokonszenvének  zálogául  egy  minél  hathatósabb  nyi- 
latkozatban ki    fog   fejteni,    hogy  ö  miként  minden    nemzetet, 
úgy  különösen  a  magyar  szent  koronához  tartozó  minden  fíjldön 
élő  nemzeteket  testvéreinek  tekint,  velők  testvérileg  élni,  bármi 
sorsban,  jóban  vagy  roszban  velők  osztozni  és  a  mint  ez  e  haza 
népei  között  már  századokon  át  történt,  az  alkotmányos  szabad- 
ság mellett,  mely  a  közboldogságnak  feltétele  velők  együtt  élni 
s  halni  kész.    így  tekinti  a  magyar  nemzet    Erdélyhonnak    is 
minden  lakosát :  Erdély  Magyarhonnal  századok  által  szentesített 
frigy-szövetségben  van,  melyet  történetileg    mindenkor  csak  a 
népek  szabadsága  és  jóléte  titkos  ellenségeinek  ármánya  igyeke- 
zett meggyengíteni,  széttépni,  most  is  e  szövetséghez  hű  vonzó- 
dás érzelme  hasson  át  mindnyájunkat^  e  nélkül  boldogabb  közös 
sorsunk  lehetlen.  Ha  a  hazának  egy  vagy  más  része  sújtva  lesz, 
sujtassék  az  egész  haza,  mert  a  közös  sujtás  utánmint  egy  erőtel- 
jesebben emelkedhetünk  fel  az  elleneinktől    tervezett    enyészet 
mélyéből,  erőnket  a  testvériségből  merítve.  Ha  e  kapocs  csak  per- 
czig  is  a  köztünkí  visszavonás  által  gyengülne,  a  megosztott  erő 
a  közös  elgyengülést  idézné  elő.  Hisszük  és  reményijük    mikép 
erdélyi  hazánkfiai  az  1 848.  törvényt  melyet  az  egész  magyarhaza 
mint  a  szabadság  fejlődésének    egyetlen  indulópontját  politikai 
hitvallásának  tart ,    tiszteletben    kívánván  tartani,  —  az  ott  hir- 
detett országgyűlésre  követeket  küldeni  nem  fognak.  S  nem  en- 
gedik magokat  felhasználni  hogy  a  népek  szabadságának  bizto- 
sítására szentesitett  törvények  az  ő  befolyásukkal  töröltessenek 
el  —  hanem  minden  törekvésöket  oda  fogják  irányozni,    hogy 
jelenlehessenek  a  Pestre  öszvehívott  országgyűlésen,  mely  ma- 
gát mind    addig  törvényesen   kiegészítettnek  nyilvánítani  nem 
fogja,   mig  Erdélynek  képviselői  és  mind  azok  kik  a  törvény 
szerint  ezen  jelenlenni  tartoznak,  arra  meg  nem  hívatnak.  —  Mi 
testvéreink  irányában  hűtlenek  nem  lehetünk. 

Ezen  eszmék  magyarázatát,  nem  mint  útmutatást,  de  inkább 
a  közvéleménynek  mint  ezen  nagy  mesterünk  követője  említet- 

tük,  nem  is  mint  annak  fogalmazó  tolmácsai  léptünk  fel ,  van  an- 
nak különb  tolmácsa  e  jeles  hazánkban,  hol  üdvünkre  a  Capa- 
citásnak  légiója  létezik,  de  csupán  csak  azért  jellemeztük  ezen 
eszméket,  hogy  a  talán  létre  jövő  országgyűlésre ,  már  jó  előre 
készüljünk  el,  és  a  haza  intelligentiája  kebelében  készüljenek  el 
az  ott  taglalandó  eszmék,  nehogy  a  teendők  rohamától  terhelt 
tanácskozmányban,  valahogy  elhamarkodott  munkálatok  fogal- 
maztassanak, mint  közvélemény  szülöttjei.  —  A  közvélemény 
ugyan  századunk  legnagyobb  birója,  de  oly  biró,  ki  megrohanva 
Ítélni  nem  tud,  —  és  ily  esetben  fellépnek  helyette  a  kor-vezé- 
rek, kik  csak  bitorlói  a  közvéleménynek,  —  ezen  veszélyt  elhári- 
tani  kívánván,  jellemeztük  ezen  korszerű  kérdéseket ,  hogy  azo- 
kat bölcs  belátásával  és  igazsággal  Ítélje  meg  a  Haza.  — 


Lautlcr  cs  Stolp  kiadó   könyvkereskedésében, 

Pesten  váczi-utcza  7-ik  szám  kaphatók: 

MAGYARORSZÁG  ALAPTÖRVÉNYEI 

Ara  20  kr. 
Minden  más  magyar  könyvek  szintén  nálunk  kaphatók. 
Pest,  april  1861. 

